|  |
| --- |
|  |
| **GUVERNUL REPUBLICII MOLDOVA****HOTĂRÂRE nr. \_\_\_\_****din 2023****Chișinău** |

**pentru aprobarea Conceptului Sistemului informațional**

**”Moldova LEADER IT Soft” (MLIS)**

În temeiul art. 18 alin. (1) și art. 22 lit. c) și d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, Nr. 6-12, art. 44) cu modificările ulterioare,art.27 alin. (1) din Legea nr. 71/2023 cu privire la subvenționarea în agricultură și mediul rural (Monitorul Oficial al Republicii Moldova, 2023, Nr. 134-137, art. 209),

Guvernul HOTĂRĂȘTE:

1. Se aprobă Conceptul Sistemului informațional ”Moldova LEADER IT Soft” (MLIS), conform anexei.
2. Ministerul Agriculturii și Industriei Alimentare, în calitate de posesor al Sistemului informațional ”Moldova LEADER IT Soft” (MLIS), va asigura condițiile juridice, financiare și organizatorice pentru crearea, administrarea, mentenanța și dezvoltarea acestuia.
3. Agenția de Intervenție și Plăți pentru Agricultură, în calitate de deținător al Sistemului informațional ”Moldova LEADER IT Soft” (MLIS), va asigura crearea, administrarea, mentenanța și dezvoltarea acestuia.
4. Înainte de punerea în exploatare a Sistemului informațional ”Moldova LEADER IT Soft” (MLIS), Ministerul Agriculturii și Industriei Alimentare va elabora și prezenta Guvernului spre aprobare Regulamentul resursei informaționale formate de sistemul informațional respectiv.
5. Realizarea prevederilor prezentei hotărâri se va efectua din contul mijloacelor prevăzute anual în bugetul de stat, precum și din alte surse, conform legislației în vigoare.
6. Controlul asupra executării prezentei hotărâri se pune în sarcina Ministerului Agriculturii și Industriei Alimentare.

**Prim-ministru DORIN RECEAN**

Contrasemnează:

Viceprim-ministru,

ministrul dezvoltării

economice și digitalizării Dumitru ALAIBA

Viceprim-ministru,

ministrul agriculturii

și industriei alimentare Vladimir BOLEA

Ministrul finanțelor Veronica Sirețeanu

Vizează:

Secretar general al Guvernului Artur MIJA

Aprobată în şedinţa Guvernului

din

Anexă

la Hotărârea Guvernului nr. \_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_ 2023

**CONCEPTUL**

 **Sistemului informațional ”Moldova LEADER IT Soft” (MLIS)**

**INTRODUCERE**

Dezvoltarea rurală reprezintă un domeniu prioritar pentru Republica Moldova, care a luat amploare în ultimii ani și a început să fie vizată tot mai frecvent în politicile publice ale statului. Astfel, Ministerul Agriculturii și Industriei Alimentare este autoritatea administrației publice centrale, responsabilă de implementarea Programului LEADER, care împreună cu partenerii de dezvoltare contribuie la adoptarea bunelor practici în procesul de dezvoltare a economiei locale, crearea locurilor noi de muncă, mobilizarea comunității, îmbunătățirea calității vieții în zonele rurale, precum și crearea noilor servicii, care să corespundă nevoilor rezidenților din zonele rurale.

Crearea și implementarea unui sistem informațional independent, imparțial, credibil și eficient reprezintă o condiție necesară pentru asigurarea implementării cadrului normativ pentru finanțarea proiectelor de dezvoltare locală prin implementarea Programului LEADER.

Acest sistem informațional este destinat digitalizării Programului LEADER din Republica Moldova, reprezentând o bază de date transparentă și necesară pentru părțile implicate.

Sistemul informațional va fi interconectat cu alte sisteme sectoriale și platforme guvernamentale, contribuind semnificativ la implementarea Strategiei naționale de dezvoltare agricolă și rurală pentru anii 2023 – 2030.

Prezentul Concept specifică cerințele de bază privind sistemul informațional automatizat, scopul acestuia, precum și funcțiile principale.

**Capitolul I**

**DISPOZIŢII GENERALE**

1. Sistemul informațional ”Moldova LEADER IT Soft” (MLIS) este partea componentă a sistemelor informaționale de stat ale Republicii Moldova, pe care este ținută resursa informațională departamentală a Ministerului Agriculturii și Industriei Alimentare *(în continuare - MAIA*) și Agenției de Intervenție și Plăți pentru Agricultură *(în continuare - AIPA),* formată în procesul de implementare a Programului LEADER.
2. Sistemul informațional ”Moldova LEADER IT Soft” (MLIS) este un sistem informațional automatizat și reprezintă un subsistem din cadrul Sistemului Integrat de Administrare și Control, fiind constituit dintr-un ansamblu de resurse și tehnologii informaționale, mijloace tehnice de program și metodologii, aflate în interconexiune, și destinat digitalizării Programului LEADER în Republica Moldova.
3. Resursa informațională a Sistemului informațional ”Moldova LEADER IT Soft” (MLIS) reprezintă o totalitate sistematizată de date despre GAL-uri, proiecte înregistrate, date aferente acestora și etapele de evaluare, implementare și raportare a proiectelor.
4. Sistemul informațional ”Moldova LEADER IT Soft” (MLIS) asigură formarea resurselor informaționale pentru gestiunea ulterioară și prezentarea informației actualizate autorităților administrației publice, persoanelor fizice și juridice, în modul stabilit de legislația Republicii Moldova.
5. Sistemul informațional ”Moldova LEADER IT Soft” (MLIS) este unica sursă oficială de informații cu privire la profilul si activitatea GAL-urilor din Republica Moldova.
6. În prezentul Concept sunt utilizate noțiunile definite în Legea nr. 50/2021 cu privire la grupurile de acțiune locală, Legea nr. 71/2023 cu privire la subvenționarea în agricultură și mediul rural, Legea nr. 467/2003 cu privire la informatizare și la resursele informaționale de stat, precum și Hotărârea Guvernului nr. 277/2022 cu privire la aprobarea Regulamentului privind acordarea subvențiilor în avans pentru dezvoltarea locală prin implementarea Programului LEADER.
7. Crearea și implementarea Sistemului informațional ”Moldova LEADER IT Soft” (MLIS) permite atingerea următoarele obiective:
8. crearea și dezvoltarea resursei informaționale, precum și repartizarea, stocarea, sistematizarea și actualizarea datelor, cu asigurarea concomitentă a unui nivel adecvat de protecție a datelor cu caracter personal;
9. formarea resurselor informaționale departamentale necesare pentru dezvoltarea locală și implementarea Programului LEADER;
10. evidența GAL-urilor (adresa juridică, componența teritorială, numărul populației, membrii, fondatorii, datele privind înregistrarea de stat, informația privind finanțarea acestora etc.);
11. evidența proiectelor propuse spre finanțare și/sau finanțate, conform planului operațional al strategiei de dezvoltare locală (*în continuare – SDL*);
12. monitorizarea implementării proiectelor finanțate;
13. monitorizarea implementării SDL;
14. asigurarea transparenței decizionale și oferirea rapoartelor (datelor statistice) pentru instituțiile interesate și societatea civilă.

**Capitolul II**

**PRINCIPIILE DE FUNCȚIONARE**

**A SISTEMULUI INFORMAȚIONAL ”Moldova LEADER IT Soft” (MLIS)**

1. Sistemul informațional ”Moldova LEADER IT Soft” (MLIS) se formează și funcționează cu respectarea următoarelor principii:
2. Principiul legalității, care presupune crearea și exploatarea Sistemului informațional ”Moldova LEADER IT Soft” (MLIS) în conformitate cu legislația națională, a normelor și standardelor internaționale recunoscute în domeniu;
3. Principiul respectării drepturilor omului, care presupune exploatarea Sistemului informațional ”Moldova LEADER IT Soft” (MLIS) în strictă conformitate cu legislația națională, tratatele și acordurile internaționale din domeniul drepturilor omului (protecția datelor cu caracter personal) la care Republica Moldova este parte;
4. Principiul integrității și veridicității datelor:
5. integritatea datelor se referă la starea datelor, care presupune că acestea își păstrează conținutul și se interpretează univoc în condițiile unor influențe imprevizibile. Integritatea datelor se consideră păstrată, dacă acestea nu au fost denaturate și/sau deteriorate (lichidate);
6. veridicitatea datelor constituie gradul de conformitate a datelor păstrate în format automatizat sau în documente cu starea reală a obiectelor dintr-un domeniu concret al Sistemului informațional ”Moldova LEADER IT Soft” (MLIS), pe care acestea le reprezintă;
7. Principiul identificării de stat a obiectelor înregistrării, care presupune atribuirea unui număr unic de identificare a fiecărui obiect al înregistrării (identificator unic);
8. Principiul controlului formării și utilizării sistemului, care se referă la totalitatea de măsuri organizatorice și tehnice de program, prevăzute să asigure calitatea înaltă a resurselor informaționale de stat formate, fiabilitatea păstrării acestora și corectitudinea utilizării, în conformitate cu legislația, precum și să mențină accesul operativ și comod la informație pentru utilizator, în conformitate cu nivelul acestuia de acces;
9. Principiul confidențialității informației, care vizează răspunderea personală a colaboratorilor implicați în crearea și ținerea Sistemului informațional ”Moldova LEADER IT Soft” (MLIS) pentru prelucrarea neregulamentară a informației cu caracter personal, în conformitate cu legislația în vigoare;
10. Principiul securității informaționale, care presupune asigurarea unui nivel de integritate a datelor pe potriva așteptărilor, punctând pe exclusivitatea, accesibilitatea și eficiența protecției datelor cu caracter personal, preîntâmpinarea accesului neautorizat și a scurgerii de informații, elaborarea măsurilor împotriva acțiunilor care condiționează pierderea, modificarea, denaturarea, distrugerea informațiilor ce se conțin în sistemul informațional. Securitatea Sistemului informațional ”Moldova LEADER IT Soft” (MLIS) presupune protecția acestuia la toate etapele de creare, procesare, stocare și transmitere a datelor, orientate spre rezistența la atacuri și asigurarea integrității softurilor și a informației, pregătirea pentru lucru atât la nivel de sistem, cât și la nivel de date prezentate în această informație.

**Capitolul III**

**CADRUL NORMATIV**

**AL SISTEMULUI INFORMAȚIONAL**

 **”Moldova LEADER IT Soft” (MLIS)**

1. Cadrul normativ aferent Sistemului informațional ”Moldova LEADER IT Soft” (MLIS) include legislația națională, tratatele și convențiile internaționale la care Republica Moldova este parte, precum și următoarele acte normative:
2. Legea nr. 982/2000 privind accesul la informație;
3. Legea nr. 467/2003 cu privire la informatizare și la resursele informaționale de stat;
4. Legea nr. 71/2007 cu privire la registre;
5. Legea nr. 133/2011 privind protecția datelor cu caracter personal;
6. Legea nr. 142/2018 cu privire la schimbul de date și interoperabilitate;
7. Lege nr. 50/2021 cu privire la grupurile de acțiune locală;
8. Legea nr. 124/2022 privind identificarea electronică și serviciile de încredere;
9. Legea nr. 71/2023 cu privire la subvenționarea în agricultură și mediul rural;
10. Hotărârea Guvernului nr. 733/2006 cu privire la Concepția guvernării electronice;
11. Hotărârea Guvernului nr. 1123/2010 privind aprobarea Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal;
12. Hotărârea Guvernului nr. 710/2011 cu privire la aprobarea Programului strategic de modernizare tehnologică a guvernării (e-Transformare);
13. Hotărârea Guvernului nr. 656/2012 cu privire la aprobarea Programului privind Cadrul de Interoperabilitate;
14. Hotărârea Guvernului nr. 857/2013 cu privire la Strategia națională de dezvoltare a societății informaționale „Moldova Digitală 2020”;
15. Hotărârea Guvernului nr. 1090/2013 privind serviciul electronic guvernamental de autentificare și control al accesului (MPass);
16. Hotărârea Guvernului nr. 128/2014 privind platforma tehnologică guvernamentală comună (MCloud);
17. Hotărârea Guvernului nr. 405/2014 privind serviciul electronic guvernamental integrat de semnătură electronică (MSign).
18. Hotărârea Guvernului nr. 708/2014 privind serviciul electronic guvernamental de jurnalizare (MLog);
19. Hotărârea Guvernului nr. 201/2017 privind aprobarea Cerințelor minime obligatorii de securitate cibernetică;
20. Hotărârea Guvernului nr. 414/2018 cu privire la măsurile de consolidare a centrelor de date în sectorul public și de raționalizare a administrării sistemelor informaționale de stat;
21. Hotărârea Guvernului nr. 211/2019 privind platforma de interoperabilitate (MConnect);
22. Hotărârea Guvernului nr. 376/2020 pentru aprobarea Conceptului serviciului guvernamental de notificare electronică (MNotify) și a Regulamentului privind modul de funcționare și utilizare a serviciului guvernamental de notificare electronică (MNotify);
23. Hotărârea Guvernului nr. 277/2022 cu privire la aprobarea Regulamentului privind acordarea subvențiilor în avans pentru dezvoltarea locală prin implementarea Programului LEADER.

**Capitolul IV**

**SPAŢIUL FUNCŢIONAL**

**Al SISTEMULUI INFORMAȚIONAL ”Moldova LEADER IT Soft” (MLIS)**

1. Funcțiile de bază ale Sistemului informațional ”Moldova LEADER IT Soft” (MLIS) sunt următoarele:
2. Crearea și actualizarea bazei de date aferente proceselor gestionate de Sistemul Informațional ”Moldova LEADER IT Soft” (MLIS), inclusiv prin înregistrarea, actualizarea, radierea și arhivarea acestora;
3. Schimbul de date și interoperabilitatea datelor gestionate de Sistemul informațional ”Moldova LEADER IT Soft” (MLIS), inclusiv integrarea cu sisteme informaționale partajate;
4. Gestionarea fluxurilor de lucru ale proceselor gestionate de Sistemul informațional ”Moldova LEADER IT Soft” (MLIS);
5. Administrarea sistemului.
6. Funcțiile specifice ale Sistemului informațional ”Moldova LEADER IT Soft” (MLIS) sunt următoarele:
7. Formarea bazei de date aferente Sistemului informațional ”Moldova LEADER IT Soft” (MLIS) prin:
8. evidența GAL-urilor, inclusiv a componenței teritoriale și a membrilor acestora;
9. evidența proiectelor propuse spre finanțarea GAL-urilor;
10. evidența proiectelor propuse spre finanțarea rezidenților GAL;
11. evidența datelor în Sistemul informațional ”Moldova LEADER IT Soft” (MLIS) se efectuează doar în baza informațiilor veridice. Toate modificările în Sistemul informațional ”Moldova LEADER IT Soft” (MLIS) se păstrează în ordine cronologică.
12. Schimbul de date și interoperabilitatea datelor gestionate de Sistemul informațional ”Moldova LEADER IT Soft” (MLIS) se face prin platforma de interoperabilitate (MConnect), în scopul:
13. punerii la dispoziția autorității administrației publice, furnizorilor de date, destinatarilor și utilizatorilor Sistemului informațional ”Moldova LEADER IT Soft” (MLIS) ai datelor gestionate de acesta, cu respectarea drepturilor omului la informație și confidențialității informației. Nivelul de acces al beneficiarilor la Sistemul informațional ”Moldova LEADER IT Soft” (MLIS) este stabilit prin regulament și conform legislației în vigoare;
14. consumului de date de la alte sisteme informaționale gestionate de către alte instituții ale statului, cu scopul identificării utilizatorilor Sistemului informațional ”Moldova LEADER IT Soft” (MLIS), validării informațiilor introduse, preluării unor informații necesare evaluării proiectelor de finanțare etc.
15. Gestionarea fluxurilor de lucru ale proceselor gestionate de Sistemul informațional ”Moldova LEADER IT Soft” (MLIS), prin:
16. înregistrarea, actualizarea și radierea GAL-urilor;
17. solicitarea de către rezidenții GAL-urilor a proiectelor de finanțare;
18. evaluarea dosarelor GAL-urilor și a proiectelor de finanțare solicitate de GAL-uri și rezidenții GAL-urilor;
19. evidența finanțărilor proiectelor eligibile;
20. monitorizarea proiectelor finanțate.
21. Administrarea sistemului prin:
22. administrarea rolurilor și drepturilor utilizatorilor;
23. gestionarea nomenclatoarelor;
24. gestionarea șabloanelor de documente și acte utilizate;
25. gestionarea copiilor de rezervă;
26. monitorizarea performanței;
27. alte activități de administrare și acces la funcționalitățile Sistemului informațional ”Moldova LEADER IT Soft” (MLIS).
28. Sistemul informațional ”Moldova LEADER IT Soft” (MLIS) include următoarele contururi funcționale:
29. conturul funcțional „Beneficiar”, cu următoarele funcții specifice:
30. aplicarea proiectelor de finanțare;
31. raportarea implementării proiectelor finanțate.
32. Conturul funcțional „GAL”, cu următoarele funcții specifice:
33. aplicarea dosarelor în cadrul apelurilor de finanțare pentru GAL-uri;
34. lansarea concursului local, recepționarea și înregistrarea cererilor de finanțare din cadrul apelurilor locale;
35. evaluarea și aprobarea spre finanțare a proiectelor din partea beneficiarilor;
36. raportarea implementării proiectelor subvenționate/finanțate;
37. monitorizarea implementării proiectelor;
38. evidența activității curente și profilului GAL-ului;
39. raportarea financiară și narativă a activității către finanțator, inclusiv raportarea anuală către organul central de specialitate cu privire la nivelul de implementare a SDL și funcționarea GAL-ului.
40. Conturul funcțional „MAIA”, cu următoarele funcții specifice:
41. recepționarea cererilor și emiterea deciziei privind înregistrarea GAL-urilor;
42. evidența GAL-urilor (adresa juridică, componența teritorială, componența membrilor, alte atribute structurale ale GAL-urilor și membrilor acestora, date privind finanțarea oferită);
43. gestiunea apelurilor pentru selectarea și finanțarea GAL-urilor;
44. evaluarea și aprobarea pentru finanțarea SDL a GAL-urilor;
45. introducerea mijloacelor financiare aprobate;
46. monitorizarea implementării SDL a GAL-urilor;
47. analiza rapoartelor anuale financiare și de activitate a GAL-urilor.
48. Conturul funcțional „AIPA/Finanțator”, cu următoarele funcții specifice:
49. acordarea subvențiilor pentru funcționarea GAL-urilor;
50. aprobarea cererilor eligibile pentru finanțare, conform SDL a GAL-urilor;
51. acordarea subvențiilor pentru proiectele investiționale;
52. monitorizarea implementării proiectelor finanțate și a realizării planurilor operaționale ale GAL-urilor;
53. analiza rapoartelor semestriale privind utilizarea cheltuielilor financiare și de implementare a SDL.
54. Conturul funcțional „Raportare”, cu următoarele funcții specifice:
55. vizualizarea informațiilor privind profilul și activitatea GAL-urilor;
56. Vizualizarea și analiza rapoartelor privind implementarea proiectelor finanțate și realizarea SDL ale GAL-urilor.

**Capitolul V**

**STRUCTURA ORGANIZAŢIONALĂ**

1. Proprietarul Sistemului informațional ”Moldova LEADER IT Soft” (MLIS) este statul, care își realizează dreptul de proprietate a datelor din această resursă informațională.
2. Posesorul Sistemului informațional ”Moldova LEADER IT Soft” (MLIS) este MAIA, cu drept de gestionare și utilizare a datelor și a resurselor conținute de acesta. Posesorul asigură condițiile juridice, organizatorice și financiare pentru funcționarea acestuia.
3. Deținătorul Sistemului informațional ”Moldova LEADER IT Soft” (MLIS) este AIPA, care asigură administrarea și exploatarea acestuia.
4. Administratorul tehnic al Sistemului informațional ”Moldova LEADER IT Soft” (MLIS) este Instituția publică „Serviciul Tehnologia Informației și Securitate Cibernetică”, care își exercită atribuțiile în conformitate cu cadrul normativ, în materie de administrare tehnică și menținere a sistemelor informaționale de stat.
5. Registratorii Sistemului informațional ”Moldova LEADER IT Soft” (MLIS) sunt Beneficiarii/Solicitanții, GAL-urile, AIPA și MAIA. Modalitatea și datele care se introduc se stabilesc în regulamentul de funcționare al Sistemului informațional ”Moldova LEADER IT Soft” (MLIS).
6. Furnizorii datelor în Sistemul informațional ”Moldova LEADER IT Soft” (MLIS) sunt beneficiarii și GAL-urile, care încarcă în sistem datele și fișierele sau care sunt prezentate pe suport de hârtie. Furnizorii datelor sunt obligați să asigure corectitudinea și autenticitatea datelor încărcate în sistem sau prezentate pentru a fi introduse în Sistemul informațional ”Moldova LEADER IT Soft” (MLIS) și actualizate în modul stabilit de legislația în vigoare.
7. Destinatarii și utilizatorii datelor din Sistemul informațional ”Moldova LEADER IT Soft” (MLIS) sunt persoanele fizice sau juridice, mandatate cu dreptul de informare, conform prevederilor legislației în vigoare.

**Capitolul VI**

**DOCUMENTELE AFERENTE**

1. Documentele utilizate de Sistemul informațional ”Moldova LEADER IT Soft” (MLIS) pot fi clasificate în următoarele grupuri:
2. documente de intrare;
3. documente de ieșire;
4. documente tehnologice.
5. Documentele de intrare necesare depunerii de către solicitant sunt considerate cele specificate în pct. 10 din Regulamentul privind acordarea subvențiilor în avans pentru dezvoltarea locală prin implementarea Programului LEADER, aprobat prin Hotărârea Guvernului nr. 277/2022, inclusiv documentele necesare pentru depunerea cererii de înregistrare a GAL-ului:
6. Documente pentru verificarea condițiilor de înregistrare a GAL-ului:
7. cererea privind emiterea deciziei pentru înregistrarea GAL-ului;
8. acordul de constituire a GAL-ului în două exemplare;
9. statutul GAL-ului în două exemplare;
10. strategia de dezvoltare locală a GAL-ului;
11. procesul-verbal al ședinței de constituire a GAL-ului.
12. Documente pentru selectarea GAL-urilor și aprobarea SDL:
13. cererea de selectare a GAL-ului și aprobare a SDL pentru finanțare;
14. copia SDL;
15. copia planului operațional pentru care se solicită finanțare, elaborat pentru o perioadă de doi ani;
16. copia procesului-verbal al ședinței adunării generale a GAL-ului, la care a fost aprobat planul operațional;
17. lista membrilor GAL-ului;
18. împuternicirea reprezentantului, după caz;
19. declarația privind veridicitatea documentelor prezentate;
20. certificatul privind confirmarea contului bancar;
21. copia contractelor de muncă pentru angajații organului executiv al GAL-ului.
22. Documente confirmative privind utilizarea mijloacelor financiare acordate de către AIPA, aferente măsurii nr. 1, specificate la pct. 41 din Regulamentul privind acordarea subvențiilor în avans pentru dezvoltarea locală prin implementarea Programului LEADER, aprobat prin Hotărârea Guvernului nr. 277/2022 :
23. copia documentelor aferente procesului de achiziție;
24. copia contractelor privind achiziționarea bunurilor, serviciilor sau a lucrărilor;
25. copia contractelor de locațiune, după caz, a contractelor de comodat;
26. copia actelor de predare-primire a serviciului, cu specificarea denumirii serviciului, cantității/numărului, prețului unitar, perioadei, a devizului de cheltuieli;
27. copia facturilor fiscale privind livrarea bunurilor, serviciilor sau a lucrărilor;
28. copia ordinelor de plată pentru bunurile, serviciile sau lucrările livrate;
29. copia contractelor individuale de muncă cu angajații GAL-ului, inclusiv a acordurilor adiționale la acestea, după caz;
30. copia contractelor de prestări servicii;
31. copia fișelor de post ale funcțiilor angajaților GAL-ului;
32. copia borderoului de calcul al salariilor și a tabelelor de pontaj;
33. rapoartele narative și financiare;
34. procesele-verbale ale ședințelor GAL-ului, inclusiv agendele și listele de participanți;
35. extrasele bancare;
36. ordinele și deciziile interne;
37. biletele de călătorie/chitanțele pentru cazare.
38. Documente aferente măsurii nr. 2, specificate la pct. 61, 90, 92 și 93 din Regulamentul privind acordarea subvențiilor în avans pentru dezvoltarea locală prin implementarea Programului LEADER, aprobat prin Hotărârea Guvernului nr. 277/2022, inclusiv documentele confirmative privind desfășurarea apelului local de selectare a cererilor de finanțare și documentele depuse de solicitanții de subvenții:
39. cererea de finanțare;
40. regulile de participare la apelul local de proiecte al GAL;
41. anunțul oficial despre apelul GAL;
42. procesul-verbal al ședinței comitetului de selectare, la care s-au elaborat documentele pentru apelul local de proiecte;
43. procesul-verbal al ședinței adunării generale, la care s-au aprobat documentele pentru apelul local de proiecte;
44. planul campaniei de informare;
45. lista cererilor de finanțare conforme;
46. lista cererilor de finanțare neconforme;
47. declarațiile de confidențialitate și de lipsă a conflictului de interese ale membrilor comitetului de selectare prezenți la evaluare;
48. procesul-verbal al ședinței de evaluare a comitetului de selectare;
49. procesul-verbal al ședinței adunării generale, la care s-au aprobat proiectele selectate;
50. dosarele solicitanților de subvenții selectați de către GAL pentru finanțare;
51. solicitarea de plată a tranșelor;
52. rapoartele beneficiarilor;
53. declarația pe proprie răspundere privind veridicitatea informațiilor și a documentelor prezentate, inclusiv angajamentul de a nu înstrăina/transmite în folosință sub nici o formă investiția supusă subvenționării, de utilizare a acesteia conform destinației;
54. copia deciziei consiliului local (*pentru sectorul public*) privind:

 aprobarea proiectului investițional;

 dovada capacității de cofinanțare în proporție de cel puțin 20% din valoarea proiectului investițional pentru sectorul public;

 împuternicirea persoanei pentru a depune cererea de proiect investițional, cu dreptul de a semna contractul de acordare a subvenției în avans și alte acte administrative;

1. cel puțin trei oferte pentru utilajul, echipamentul, serviciul, materialul de construcții ce urmează a fi achiziționate în cadrul proiectului investițional;
2. copia actelor ce atestă dreptul de proprietate/posesie a bunurilor imobile pentru care se efectuează investiția;
3. în cazul bunurilor proprietate privată, acestea nu trebuie să fie grevate, cu excepția cazului în care datoria reprezintă un împrumut destinat exclusiv finanțării investiției;
4. copia contractului de societate civilă - pentru proiectele investiționale efectuate prin asociere;
5. documente relevante domeniului de acțiune pentru care se planifică a fi efectuată investiția;
6. copiile facturilor fiscale/declarațiilor vamale și invoice-urilor;
7. ordinele de plată;
8. devizul de cheltuieli al lucrărilor efectuate;
9. copia deciziei Consiliului local privind permiterea implementării proiectului investițional pe teritoriul localității;
10. copia contractului de vânzare-cumpărare a utilajului, a echipamentului, a serviciilor, după caz;
11. ordinele de plată care confirmă achitarea integrală a bunului/serviciilor achiziționate;
12. actul de dare în exploatare și/sau punere în funcțiune a utilajului/echipamentului achiziționat;
13. dovada că solicitantul este deținător legal al bunurilor imobile (terenuri/spații) în care sau pe care se realizează investiția;
14. în cazul proprietăților private deținute, dovada că acestea sunt lipsite de orice obligații sau garanții financiare față de stat sau terți, cu excepția cazului în care datoria reprezintă un împrumut destinat exclusiv finanțării investiției;
15. dovada înregistrării specialităților tradiționale.
16. Raportul semestrial AIPA către MAIA privind măsurile de subvenționare.
17. Documente de ieșire sunt considerate:
18. decizia organului central de specialitate privind înregistrarea GAL-ului;
19. decizia organului central de specialitate privind finanțarea GAL-urilor;
20. procesele-verbale de autorizare a plății;
21. ordinul privind lista beneficiarilor autorizați;
22. procesele-verbale de transmitere a documentelor;
23. recipisa privind acceptul solicitării de finanțare/notificare către GAL;
24. ordinele cu privire la autorizarea plății tranșelor;
25. lista de verificare a cererilor de plată;
26. fișa de examinare și aprobare finală a cererilor de finanțare;
27. procesele-verbale de selectare a cererilor de finanțare;
28. notificările privind aprobarea sau respingerea cererii de finanțare;
29. contractul de finanțare;
30. actele de predare-primire;
31. solicitările de completare a dosarelor, cererilor sau rapoartelor, după caz;
32. notificările pentru înlăturarea neconformităților;
33. notificările privind starea proiectelor de finanțare;
34. rapoartele statistice și dările de seamă;
35. actul de verificare pe teren al Agenției, în care se confirmă cheltuielile suportate de către beneficiar și stadiul operațional al proiectului.
36. Documentele tehnologice sunt considerate:
37. formularul de depunere a unei solicitări pentru înregistrarea GAL-ului;
38. formularul de depunere a unei solicitări de finanțare pentru un GAL;
39. formularul de depunere a unei solicitări de finanțare pentru un membru GAL;
40. nomenclatoarele utilizate în Sistemul informațional ”Moldova LEADER IT Soft” (MLIS);
41. modelele de rapoarte, actele de verificare în teren, fișele de conformitate a proiectelor, declarațiile.

**Capitolul VII**

**SPAŢIUL INFORMAŢIONAL**

**Secțiunea 1**

**Obiectele informaționale gestionate de Sistemul informațional ”Moldova LEADER IT Soft” (MLIS)**

1. Totalitatea obiectelor informaționale de bază ale Sistemului informațional ”Moldova LEADER IT Soft” (MLIS) sunt:
2. GAL-ul reprezintă obiectul informațional ce include totalitatea datelor și metadatelor atribuite unui GAL. GAL-ul este caracterizat prin:
3. identificator (IDNO) GAL;
4. denumirea;
5. datele de contact;
6. strategia de dezvoltare locală (SDL);
7. componența teritorială;
8. organul executiv și personalul;
9. componența parteneriatului;
10. datele bancare.
11. Proiectul de selectare a GAL-ului și finanțare a SDL reprezintă obiectul informațional ce include totalitatea datelor și metadatelor care se atribuie unui proiect de finanțare a GAL-ului. Proiectul de finanțare a GAL-ului este caracterizat prin:
12. codul de identificare a proiectului de finanțare se constituie dintr-un număr generat de Sistemul informațional ”Moldova LEADER IT Soft” (MLIS) în următorul format: GAL\_AP\_NA/AN/NNNN, unde:

 GAL - constantă, se aplică pentru toate proiectele de acest tip;

 AP – apel lansat de către MAIA

 NA –numărul apelului lansat de către MAIA;

 AN – anul lansării apelului de către MAIA;

 NNNN – numărul de ordine a proiectului atribuit automat de Sistemul informațional ”Moldova LEADER IT Soft” (MLIS).

1. IDNO al GAL-ului;
2. denumirea GAL-ului;
3. datele de contact a GAL-ului;
4. planificarea bugetului;
5. finanțarea solicitată;
6. finanțarea aprobată;
7. finanțarea achitată;
8. finanțarea pentru funcționarea GAL-ului;
9. măsurile din cadrul SDL;
10. datele bancare (IBAN, BIC, denumirea băncii)
11. Proiectul de finanțare a beneficiarului reprezintă obiectul informațional ce include totalitatea datelor și metadatelor care se atribuie unui proiect de finanțare a beneficiarului. Proiectul de finanțare a beneficiarului este caracterizat prin:
12. codul de identificare a proiectului de finanțare a beneficiarului se constituie dintr-un număr generat de Sistemul informațional ”Moldova LEADER IT Soft” (MLIS) în următorul format: APG\_NA/AN\_S/NNNN, unde:

APG – apel lansat de către GAL

NA –numărul apelului lansat de către GAL;

AN – anul lansării apelului de către GAL;

S - sector public, antreprenorial, civic, după caz;

NNNN – numărul de ordine a proiectului atribuit automat de Sistemul informațional ”Moldova LEADER IT Soft” (MLIS).

1. IDNO al beneficiarului;
2. denumirea beneficiarului;
3. datele de contact ale beneficiarului;
4. planificarea bugetului;
5. finanțarea solicitată;
6. contribuția beneficiarului;
7. finanțarea aprobată;
8. finanțarea achitată;
9. măsurile din cadrul SDL;
10. datele bancare (IBAN, BIC, denumirea băncii).

**Secțiunea 2**

**Scenariul de bază aferent obiectelor informaționale**

1. Scenariul de bază aferent unui obiect informațional reprezintă lista evenimentelor aferente obiectului informațional luat în evidență de către Sistemul informațional ”Moldova LEADER IT Soft” (MLIS).
2. Scenariile referitoare obiectului informațional „GAL”:
3. înregistrarea primară a unui GAL se realizează în baza cererii depuse de reprezentantul GAL-ului (Administratorul) on-line sau pe suport de hârtie la oficiile desemnate de Posesor. La completarea cererii on-line, o parte din atributele GAL-ului vor fi preluate din registrele de stat, în baza identității administratorului;
4. actualizarea datelor se realizează la solicitarea administratorului GAL-ului prin depunerea unei cereri on-line sau pe suport de hârtie în oficiile desemnate de Posesor;
5. scoaterea din evidență (inclusiv arhivarea datelor) se realizează la solicitarea administratorului GAL-ului prin depunerea unei cereri on-line sau pe suport de hârtie în oficiile desemnate de Posesor. Arhivarea datelor se face în mod automat în intervalele stabilite de Deținător sau conform perioadei de păstrare stabilite a actelor oficiale. Scoaterea din evidență (sau arhivarea datelor) a unui GAL presupune scoaterea din evidență (sau arhivarea datelor) tuturor obiectelor informaționale aferente GAL-ului.
6. Scenariile referitoare obiectelor informaționale „Proiectul de finanțare a GAL-ului” și „Proiectul de finanțare a Beneficiarului”:
7. înregistrarea primară a unui Proiect de finanțare se realizează în baza cererii depuse de Aplicant;
8. actualizarea datelor se realizează la solicitarea Aplicantului, prin depunerea unei cereri on-line sau pe suport de hârtie în oficiile desemnate de Posesor;
9. scoaterea din evidență (inclusiv arhivarea datelor) se realizează de Posesor, conform perioadei de păstrare stabilite a actelor oficiale. Arhivarea datelor se efectuează în mod automat în intervalele stabilite de Deținător. Scoaterea din evidență (sau arhivarea datelor) a unui GAL presupune scoaterea din evidență (sau arhivarea datelor) tuturor obiectelor informaționale aferente GAL-ului.

**Secțiunea 3**

**Interacțiunea cu alte sisteme și platforme electronice guvernamentale**

1. Sistemul informațional ”Moldova LEADER IT Soft” (MLIS) interacționează cu următoarele sisteme informaționale:
2. Registrul de Stat al Unităților de Drept (RSUD) este un sistem integrat unic de evidență a unităților de drept din Republica Moldova. Sistemul informațional ”Moldova LEADER IT Soft” (MLIS) interacționează cu RSUD pentru validarea și preluarea datelor aferente unul GAL.
3. Registrul bunurilor imobile conține înscrieri privind fiecare bun imobil, dreptul de proprietate și alte drepturi patrimoniale, titularii de drepturi, documentele ce confirmă drepturile, tranzacțiile cu bunuri imobile și alte temeiuri ale apariției, modificării, grevării și stingerii drepturilor.
4. Registrul de Stat al Actelor Locale – registru care permite căutarea și identificarea actelor administrative prin intermediul modulului de căutare, în funcție de caracteristicile specifice ale actului – autoritatea emitentă, numărul de evidență, data emiterii, tipul și denumirea actului, domeniul de reglementare;
5. Sistemul informațional automatizat „Evidența solicitanților și beneficiarilor de subvenții” - destinat înregistrării, păstrării, utilizării informațiilor cu privire la solicitanții de subvenții și dosarele de subvenționare de la înregistrarea acestora și până la arhivarea datelor.
6. Sistemul Informațional al Serviciului Fiscal de Stat - în scopul consumului de date privind lipsa sau existența restanțelor față de buget a solicitanților de subvenții.
7. Sistemul informațional ”Moldova LEADER IT Soft” (MLIS) interacționează cu următoarele sisteme informaționale partajate:
8. Platforma de interoperabilitate (MConnect) – pentru schimbul de date al Sistemului informațional ”Moldova LEADER IT Soft” (MLIS) cu registrele și sistemele informaționale de stat;
9. Serviciul electronic guvernamental de autentificare și control al accesului (MPass) – pentru autentificarea și controlul accesului în cadrul Sistemului informațional ”Moldova LEADER IT Soft” (MLIS);
10. Serviciul electronic guvernamental de jurnalizare (MLog) – pentru asigurarea evidenței operațiunilor (evenimentelor) produse în cadrul Sistemului informațional ”Moldova LEADER IT Soft” (MLIS);
11. Serviciul guvernamental de notificare electronică (MNotify) – pentru notificarea electronică în cadrul Sistemului informațional ”Moldova LEADER IT Soft” (MLIS);
12. Serviciul guvernamental de semnătură electronică (MSign) - pentru semnarea electronică a documentelor în cadrul Sistemului informațional ”Moldova LEADER IT Soft” (MLIS);
13. Sistemul informațional automatizat „Registrul împuternicirilor de reprezentare în baza semnăturii electronice” (MPower) – în scopul verificării împuternicirilor de reprezentare întocmite de beneficiari;
14. Portalul datelor guvernamentale deschise (date.gov.md) – pentru publicarea și punerea la dispoziția persoanelor interesate a datelor publice aferente resursei informaționale.

**Capitolul VIII**

**SPAŢIUL TEHNOLOGIC**

**AL SISTEMULUI INFORMAȚIONAL ”Moldova LEADER IT Soft” (MLIS)**

**Secțiunea 1**

**Prevederi generale**

1. Sistemul informațional ”Moldova LEADER IT Soft” (MLIS) este proiectat drept un sistem modular, care asigură posibilitatea dezvoltării sale fără a afecta continuitatea funcționării.
2. La nivel conceptual, arhitectura Sistemului informațional ”Moldova LEADER IT Soft” (MLIS) este definită pe 3 niveluri:
3. nivelul de interfață – serverul pentru paginile web, cu formularele utilizatorilor și informațiile din baza de date pentru vizualizare și utilizare prin intermediul navigatorului;
4. produsul program al nivelului de mijloc – serverul aplicațiilor care susține partea client ce deservește interfața BD cu utilizatorii, transformă cererile utilizatorilor în interpelări și primește informația din baza de date pe care o prezintă în formă comodă pentru percepție;
5. nivelul de jos – serverul bazei de date.
6. Componentele infrastructurii Sistemului informațional ”Moldova LEADER IT Soft” (MLIS) sunt găzduite pe platforma tehnologică guvernamentală comună (MCloud) și asigură procesarea şi stocarea centralizată a datelor aferente Sistemului informațional ”Moldova LEADER IT Soft” (MLIS). Componentele distribuite reprezintă punctele de acces către componenta centrală prin canale securizate, asigurate de către administratorul tehnic.
7. Arhitectura infrastructurii informaționale și a mijloacelor tehnice utilizate la crearea infrastructurii informaționale se determină de către dezvoltatorul sistemului în comun cu posesorul și deținătorul la etapele inițiale și ulterioare de elaborare și implementare a Sistemului informațional ”Moldova LEADER IT Soft” (MLIS).
8. Pentru comunicarea dintre nivelurile Sistemului informațional ”Moldova LEADER IT Soft” (MLIS) se utilizează rețelele de comunicații electronice securizate.

**Secțiunea 2**

**Platforma tehnologică**

 **al Sistemului informațional ”Moldova LEADER IT Soft” (MLIS)**

1. Platforma tehnologică trebuie:
2. să asigure formate unice de prezentare a datelor și protocoale comune de schimb de date;
3. să ofere mecanisme de asigurare a concordanței bazelor de date ale Sistemului Informațional ”Moldova LEADER IT Soft” (MLIS) cu cele ale sistemelor informaționale ale altor autorități publice. Concordanța trebuie să fie respectată între clasificatoare, nomenclatoare, completitudine;
4. să pună la dispoziția dezvoltatorilor de software un cadru formal și metodologic propice creării și implementării sistemului de management al securității informaționale.
5. Produsele program și echipamentele Sistemului informațional ”Moldova LEADER IT Soft” (MLIS) trebuie să satisfacă următoarele cerințe:
6. să asigure posibilitatea stocării unor volume mari de informații;
7. să asigure posibilitatea extinderii funcționale și a puterii de calcul (extensibilitate și scalabilitate);
8. să susțină prelucrarea distribuită a datelor, accesul la resurse atât în rețeaua locală, cât și în Internet;
9. să utilizeze un sistem unic de clasificare și codare (unificare);
10. să asigure fiabilitate înaltă;
11. să asigure consistența și completitudinea informației;
12. să susțină posibilitatea de modernizare în timpul procesului de exploatare.

**Capitolul IX**

**ASIGURAREA SECURITĂȚII INFORMAȚIEI**

**SISTEMULUI INFORMAȚIONAL ”Moldova LEADER IT Soft” (MLIS)**

**Secțiunea 1**

 **Modul de asigurare a securității informației**

1. Asigurarea securității informației se realizează de către Posesor, Deținător și Administratorul tehnic, ținându-se cont de Cerințele minime obligatorii de securitate cibernetică, aprobate prin Hotărârea Guvernului nr. 201/2017. Pentru garantarea securității informaționale, Posesorul asigură efectuarea periodică a auditului de securitate.
2. În cadrul Sistemului informațional ”Moldova LEADER IT Soft” (MLIS) se asigură generarea și păstrarea înregistrărilor de audit, prin jurnalizarea tuturor activităților efectuate de utilizatori, fie cu succes sau nu, precum și a tipurilor de operațiuni efectuate. Înregistrările de audit ale operațiunilor şi rezultatele acestora vor fi puse la dispoziția Centrului Național pentru Protecția Datelor cu Caracter Personal, la solicitarea autorității publice, în scopul investigării potențialelor încălcări ale regimului de prelucrare/protecție a datelor cu caracter personal.
3. Cererea de motivare a accesului se realizează în cadrul unui sistem de control al accesului la resursele Sistemului informațional ”Moldova LEADER IT Soft” (MLIS) (spre exemplu, lucrări, documente și informații), în care este stabilit cine, pentru cine, în conformitate cu care împuterniciri, care documente, pentru care acțiuni sau care tip de acces poate fi permis și în care condiții, presupunând determinarea pentru toți utilizatorii Sistemului informațional ”Moldova LEADER IT Soft” (MLIS) a resurselor informaționale și programului la care au acces pentru operații concrete de accesare (citire, scriere, modificare, ștergere, execuție), folosind resursele tehnice și de program de accesare.
4. Semnătura electronică și controlul accesului constituie mecanisme de control de securitate, care asigură integritatea, confidențialitatea, disponibilitatea, autenticitatea și non-repudierea datelor. Aceste servicii se bazează pe infrastructura cu chei publice și pe setările directoriilor de sistem, în scopul gestionării permisiunilor utilizatorilor și autorizării operațiunilor la nivelul aplicațiilor.
5. Utilizatorul Sistemului informațional ”Moldova LEADER IT Soft” (MLIS) se autorizează să lucreze doar cu modulele, documentele, înregistrările sau alte elemente informaționale pentru care are permisiunile necesare. Pentru realizarea acestui deziderat, utilizatorul cu rol de administrator al Sistemului informațional ”Moldova LEADER IT Soft” (MLIS) gestionează grupele de utilizatori. Un grup se caracterizează de un nume și de un set de permisiuni (desemnând rolurile acelui grup), care definesc accesul la funcționalitățile Sistemului informațional ”Moldova LEADER IT Soft” (MLIS). Fiecare grup conține o listă de utilizatori ce moștenesc permisiunile de la grupul din care fac parte.
6. Managementul utilizatorilor și al permisiunilor se efectuează la etapa inițială de către deținătorul Sistemului informațional ”Moldova LEADER IT Soft” (MLIS). La autentificare, Sistemul informațional ”Moldova LEADER IT Soft” (MLIS) verifică datele de acces ale utilizatorilor și deschide opțiunea de a accesa informația disponibilă.
7. Atașarea documentelor de către utilizatorii Sistemului informațional ”Moldova LEADER IT Soft” (MLIS) presupune o autentificare adecvată pentru a fi acceptate drept documente oficiale. În acest scop, Sistemul informațional ”Moldova LEADER IT Soft” (MLIS) permite utilizatorilor să semneze documente oficiale cu ajutorul mecanismului de aplicare a semnăturii electronice.
8. Arhitectura Sistemului informațional ”Moldova LEADER IT Soft” (MLIS) se creează în baza principiului disponibilității înalte.
9. Pentru gestiunea riscurilor de securitate, se implementează o politică generală de securitate. În mod sistematic se organizează instruiri ale utilizatorilor Sistemului informațional ”Moldova LEADER IT Soft” (MLIS). Politica de securitate include prevederi referitoare la organizarea periodică a auditului de securitate, pentru a verifica politica și conformitatea cu regulile de securitate, precum și pentru a stabili domeniile care necesită îmbunătățiri.
10. Pentru asigurarea integrității datelor, documentelor și înregistrărilor, se efectuează copii de rezervă, respectând cele mai bune practici din domeniu.
11. Actualizarea periodică și ordonată a sistemelor IT este o cerință de bază pentru orice entitate care folosește un sistem informațional. Obiectivele serviciului de actualizare a produselor software includ:
12. instalarea ultimelor actualizări critice și de securitate pe stațiile de lucru și servere;
13. funcționarea în siguranță a infrastructurii de actualizare și instalarea securizată a actualizărilor;
14. existența unui singur punct de aprobare a administrării actualizărilor și descărcarea lor de pe Internet.

**Secțiunea 2**

**Fiabilitatea Sistemului informațional ”Moldova LEADER IT Soft” (MLIS)**

1. Pentru asigurarea protecției împotriva unor eventuale atacuri asupra Sistemului informațional ”Moldova LEADER IT Soft” (MLIS), se întreprind măsuri prin:
2. utilizarea proprietăților sistemului de fișiere;
3. controlul variabilelor de mediu;
4. utilizarea unor variabile externe;
5. utilizarea autentificării anonime la deschiderea unei sesiuni;
6. determinarea identificatorului unei sesiuni;
7. utilizarea unor posibilități suplimentare de autentificare;
8. utilizarea procesării incorecte a erorilor;
9. utilizarea unor delimitatori ai instrucțiunilor și validatori în datele de intrare;
10. introducerea instrucțiunilor utilizând delimitatori.
11. Pentru asigurarea securității informaționale a Sistemului informațional ”Moldova LEADER IT Soft” (MLIS), se aplică mecanismele necesare în conformitate cu legislația în vigoare și cu cele mai bune practici în domeniu.
12. Ținând cont de importanța datelor conținute în documentele și înscrisurile înregistrate în sistem, în vederea conformării cerințelor în vigoare, precum și drept rezultat al analizei de risc pentru preîntâmpinarea distrugerii, modificării datelor cu caracter personal sau defecțiunilor în funcționarea softului destinat prelucrării datelor cu caracter personal:
13. Se folosesc mijloace de protecție speciale tehnice și de program, inclusiv programe licențiate, programe antivirus;
14. Se organizează sistemul de control al securității softului și efectuarea periodică a copiilor de rezervă.
15. Securitatea informațională se menține pe parcursul întregului ciclu de viață al Sistemului informațional ”Moldova LEADER IT Soft” (MLIS) și se perfecționează continuu pentru prevenirea noilor pericole.